Komandi vikuskifti leygardagin 9. sept. og sunnudagin 10. sept. verður FM ung hildið á Tórsbreyt. Fyrra dagin byrja kappingarnar kl. 11.00 og seinna dagin verður byrjað við siðabundnu skrúðgonguni kl. 12.30 og kl. 13.00 byrja so sjálvar kappingarnar. Tilmeldingin liggur klár her á síðuni og er kostnaður kr. 30 fyri hvønn start, og verður rokning send feløgunum. Freistin at melda til er mánakvøldið 4. september kl. 23.00! Greinaúrvælið er økt við rimarenningum og eldru bólkarnir fáa tríggjar kastigreinar. Hetta inniber so eisini fleiri dómara- og hjálparfólkatímar. Væntast kann at brúk verður fyri upp ímóti 250 dómara- og hjálparfólkatímum íalt. Tað plagar at gangast væl við dómarum og hjálparfólkum og tað vóna vit sjálvandi aftur í ár. Ein tilmelding verður gjørd til tað. Greinarnar í ár eru hesar: 8-9: 60m, 400m, longd, bólt og kúla = 5 greinar 10-11: 60m, 300m, 600m, longd, bólt og kúla = 6 greinar 12-13: 80m, 300m, 800m, 60m/80m rim, longd, hædd, kúla og spjót = 8 greinar 14-15: 100m, 300m, 800m, 80/100m rim, longd, hædd, kúla, skjót og klingra = 9 greinar 16-17: 100m, 400m, 800m, 100/110m rim, longd, trístøkk, spjót, klingra og sleggja = 9 greinar 18-19: 100m, 400m, 800m, 100/110m rim, longd, trístøkk, spjót, klingra og sleggja = 9 greinar Í spurti verða innleiðandi riðlar runnir leygardagin og finalurnar sunnudagin. Í rimarenningini, sum verður runnin leygardagin, verður lutakast um geilirnar og riðlar, og harvið verður tíðin avgerandi. Tvs. ongin finala verður runnin hóast talan kann blíva um fleiri riðlar. Í langspurti (300m og 400m) verður bólkað í a-finalu og b-finalu og verður tíðin avgerandi. Í teknisku greinunum hjá aldursbólkunum 8-9, 10-11 og 12-13 fáa allir íðkarar tríggjar royndir. Í bólkinum 14-15 fáa tey fýra royndir. Bólkarnir 16-17 og 18-19 fáa øll fyrst tríggjar royndir og seks tey bestu fáa so tríggjar eyka royndir. Leygardagin verður kappast í hesum greinum: 8-9: 60m innleiðandi, longd og bólt 10-11: 60m innleiðandi, 600m, longd, bólt og 4 x 100m 12-13: 80m innleiðandi, rim, 600m, hædd, spjót og 4 x 100m 14-15: 100m innleiðandi, rim, 800m, hædd, spjót, klingra og 4 x 100m (14-19) 16-17: 100m innleiðandi, rim, 800m, longd, spjót, klingra og 4 x 100m (14-19) 18-19: 100m innleiðandi, rim, 800m, longd, spjót, klingra og 4 x 100m (14-19) Sunnudagin verður kappast í hesum greinum: 8-9: 60m finala, 400m, kúla og 4 x 200m blandað 10-11: 60m finala, 300m, kúla og 4 x 200m blandað 12-13: 80m finala, 300m, longd, kúla og 4 x 200m blandað 14-15: 100m finala, 300m, longd, kúla og 1000m boðrenning (14-19) 16-17: 100m finala, 400m, trístøkk, sleggja og 1000m boðrenning (14-19) 18-19: 100m finala, 400m, trístøkk, sleggja og 1000m boðrenning (14-19)